**ΔΕΥΤΕΡΟ ΚΕΦΑΛΑΙΟ**

**ΕΝΟΤΗΤΑ 7: Η Φιλική Εταιρεία και η κήρυξη της ελληνικής επανάσταση στις παραδουνάβιες ηγεμονίες**

**Η ίδρυση και η ανάπτυξη της Φιλικής Εταιρείας**

***Τι ήταν η Φιλική Εταιρεία;***

Μια μυστηκή οργάνωση με σκοπό την προετοιμασία του ένοπλου αγώνα των Ελλήνων για

ανεξαρτησία.

***Που και πότε δημιουργήθηκε;***

Δημιουργήθηκε το 1814 στην Οδησσό της Ρωσίας.

***Ποιοι ήταν οι πρωτεργάτες της Φιλικής Εταιρείας;***

Τέσσερις έμποροι από την Οδησσό: Νικόλαος Σκουφάς, Αθανάσιος Τσακάλωφ, Εμμανουήλ Ξάνθος, Παναγιώτης Αναγνωστόπουλος

***Ποιες ήταν οι προκλήσεις που έπρεπε να αντιμετωπίσουν οι Φιλικοί;***

* ο ελληνισμός ήταν διάσπαρτος σ’ έναν ευρύ γεωγραφικό χώρο
* Έπρεπε να δράσουν με μεγάλη μυστικότητα, ώστε να μη γίνουν αντιληπτοί από την οθωμανική διοίκηση αλλά και από τις ευρωπαϊκές απολυταρχίες
* έπρεπε να υπερνικήσουν τους δισταγμούς εκείνων των Ελλήνων που είχαν δει προγενέστερα επαναστατικά κινήματα να αποτυγχάνουν
* έπρεπε να κινητοποιήσουν ανθρώπους προερχόμενους από διαφορετικές κοινωνικές ομάδες, με διαφορετικά οικονομικά-κοινωνικά συμφέροντα και επιδιώξεις.

***Ποιοι ήταν οι παράγοντες που βοηθούσαν το έργο των Φιλικών;***

* η Οθωμανική αυτοκρατορία αντιμετώπιζε σοβαρά εσωτερικά προβλήματα,
* Οι ιδέες της Γαλλικής Επανάστασης είχαν διαδοθεί ανάμεσα στους Έλληνες
* για σημαντικό τμήμα του ελληνισμού ήταν, πλέον, ώριμο αίτημα η δημιουργία ανεξάρτητου ελληνικού κράτους.

***Πως ήταν οργανωμένη η Φιλική Εταιρεία;***

* Σαν μια μυστική εταιρεία
* Τα υποψήφια μέλη δοκιμάζονταν για ένα διάστημα και στη συνέχεια εντάσσονταν στην οργάνωση,
* Τα μέλη ορκίζονταν πίστη και αφοσίωση σε αυτή.
* Για τους παραβάτες η προβλεπόμενη τιμωρία ήταν ο θάνατος.
* Οι Φιλικοί χρησιμοποιούσαν ψευδώνυμα και επικοινωνούσαν με κρυπτογραφικό αλφάβητο.
* Η ηγεσία της Φιλικής Εταιρείας, **η Αόρατη Αρχή**, παρέμενε μυστική και αφηνόταν, σκόπιμα, να εννοηθεί ότι αποτελούνταν από ισχυρά πρόσωπα.
* Καθώς ο καιρός περνούσε, οι ιδρυτές της Φιλικής Εταιρείας, καταλαβαίνοντας ότι τα άσημα ονόματά τους δύσκολα θα ενέπνεαν τους συμπατριώτες τους, αποφάσισαν να αναθέσουν την ηγεσία σε ένα γνωστό Έλληνα.
* Αρχικά, απευθύνθηκαν στον **Ιωάννη Καποδίστρια**, τότε υπουργό Εξωτερικών της Ρωσίας, αλλά εκείνος αρνήθηκε θεωρώντας ότι οι συνθήκες δεν ήταν ακόμη ώριμες για επανάσταση.
* Τελικά, η ηγεσία ανατέθηκε στον **Αλέξανδρο Yψηλάντη**, ανώτερο αξιωματικό του ρωσικού στρατού, που τότε ανακηρύχθηκε **Γενικός Επίτροπος της Αρχής**

**Η κήρυξη της ελληνικής επανάστασης στις Παραδουνάβιες Ηγεμονίες**

***Πότε ξεκίνησε η Επανάσταση;***

24 Φεβρουρίου 1821

***Από που ξεκίνησε η επανάσταση;***

Από τις παραδουνάβιες ηγεμονίες (σημερινή Ρουμανία), δηλαδή τη Βλαχία και συγκεκριμένα την πόλη **Ιάσιο**.

***Γιατί επιλέχθηκε αυτό το μέρος***;

* Γιατί εκεί δεν υπήρχε τουρκικός στρατός (σύμφωνα με παλαιότερες ρωσοτουρκικές συνθήκες),
* γιατί λίγο βορειότερα βρισκόταν ρωσικός στρατός, που υπήρχε ελπίδα ότι θα βοηθούσε.
* Είχαν αναπτύξει ένοπλη δράση εναντίον της οθωμανικής αυτοκρατορίας οι οπλαρχηγοί **Ιωάννης Φαρμάκης και Γιωργάκης Ολύμπιος.**

Το Μάρτιο του 1821 ο Υψηλάντης ιδρύει τον ***Ιερό Λόχο,*** ένα στρατιωτικό σώμα από εθελοντές σπουδαστές των ελληνικών παροικιών της Μολδοβλαχίας και της Οδησσού, κυρίως. Ήταν η πρώτη οργανωμένη στρατιωτική μονάδα της [Ελληνικής Επανάστασης του 1821](https://el.wikipedia.org/wiki/%CE%95%CE%BB%CE%BB%CE%B7%CE%BD%CE%B9%CE%BA%CE%AE_%CE%95%CF%80%CE%B1%CE%BD%CE%AC%CF%83%CF%84%CE%B1%CF%83%CE%B7_%CF%84%CE%BF%CF%85_1821) και του ελληνικού στρατού γενικότερα.

Κυκλοφόρησε προκηρύξεις με τις οποίες κήρυττε την επανάσταση, αφήνοντας να εννοηθεί ότι πίσω απ’ αυτή βρισκόταν η Ρωσία.

**Γρήγορα προέκυψαν σοβαρά προβλήματα**

1. Οι πλούσιοι Έλληνες των Ηγεμονιών δεν ανταποκρίθηκαν υλικά και η στρατολόγηση δεν προχωρούσε.
2. Ο τσάρος αποκήρυξε την επανάσταση και επέτρεψε την είσοδο τουρκικού στρατού στις Ηγεμονίες για την καταστολή της.
3. Ο πατριάρχης Γρηγόριος Ε‘ πιεζόμενος από τον σουλτάνο αφόρισε όσους συμμετείχαν στο κίνημα.

**Παρά τις δυσκολίες, ο Yψηλάντης συνέχισε τον αγώνα**.

Η κρίσιμη μάχη δόθηκε στο **Δραγατσάνι** (**7 Ιουνίου 1821**), όπου και διακρίθηκε ιδιαίτερα, ο Ιερός Λόχος, μια μονάδα που είχε συγκροτηθεί από εθελοντές σπουδαστές. Η ήττα, ωστόσο, δεν αποφεύχθηκε. Ο Yψηλάντης πέρασε στην Αυστρία όπου οι αρχές τον συνέλαβαν.

**Πως τελείωσε η η ελληνική επανάσταση στις Ηγεμονίες;**

Ο τραγικός επίλογος γράφτηκε λίγους μήνες αργότερα, όταν ένα τελευταίο απομονωμένο τμήμα αγωνιστών με επικεφαλής τους οπλαρχηγούς **Γιωργάκη Ολύμπιο** και **Ιωάννη Φαρμάκη** εγκλωβίστηκε στη **μονή Σέκκου**.

Τότε, ο Ολύμπιος αποφάσισε να ανατιναχθεί μαζί με τους συμπολεμιστές του, ενώ ο Φαρμάκης, μετά από σκληρή αντίσταση δύο εβδομάδων, πιάστηκε αιχμάλωτος και αποκεφαλίστηκε.